ระเบียบคณะกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยการรับซื้อไฟฟ้าจากการผลิตไฟฟ้าพลังงานแสงอาทิตย์ที่ติดตั้งบนหลังคา(สำหรับการรับซื้อไฟฟ้าเพิ่มให้ครบ๑๐๐ เมกะวัตต์)พ.ศ. ๒๕๕๗ ด้วยคณะกรรมการนโยบายพลังงานแห่งชาติ ในการประชุมครั้งที่ ๑/๒๕๕๗(ครั้งที่ ๑๔๖) เมื่อวันที่ ๒๒ ตุลาคม ๒๕๕๗ให้มีการรับซื้อไฟฟ้าจากการผลิตไฟฟ้าพลังงานแสงอาทิตย์ที่ติดตั้งบนหลังคา (Solar PV Rooftop) ในรูปแบบ Feed- Tariff ประเภทบ้านอยู่อาศัยอาศัยอำนาจตามความในมาตรา ๑๑ (๔)แห่งพระราชบัญญัติการประกอบกิจการพลังงาน พ.ศ. ๒๕๕๐ และมติคณะกรรมการกำกับกิจการพลังงานในการประชุมครั้งที่ ๖๑/๒๕๕๗ (ครั้งที่ ๓๑๐) เมื่อวันที่ ๒๖ ธันวาคม พ.ศ. ๒๕๕๗คณะกรรมการกำกับกิจการพลังงานจึงออกระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบคณะกรรมการกำกับกิจการพลังงานว่าด้วยการรับซื้อไฟฟ้าจากการผลิตไฟฟ้าพลังงานแสงอาทิตย์ที่ติดตั้งบนหลังคา(สำหรับการรับซื้อไฟฟ้าเพิ่มให้ครบ ๑๐๐ เมกะวัตต์) พ.ศ. ๒๕๕๗ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ระเบียบนี้ใช้สำหรับการรับซื้อไฟฟ้าตามประกาศคณะกรรมการกำกับกิจการพลังงานเรื่องการรับซื้อไฟฟ้าจากการผลิตไฟฟ้าจากพลังงานแสงอาทิตย์ที่ติดตั้งบนหลังคาเพิ่มเติมในประเภทบ้านอยู่อาศัยเท่านั้นข้อ ๔ ในระเบียบนี้กกพ. หมายความว่าคณะกรรมการกำกับกิจการพลังงานสำนักงาน กกพ. หมายความว่าสำนักงานคณะกรรมการกำกับกิจการพลังงานการไฟฟ้าฝ่ายจำหน่าย หมายความว่าการไฟฟ้านครหลวง (กฟน.) หรือการไฟฟ้าส่วนภูมิภาค (กฟภ.)ผู้ยื่นขอผลิตไฟฟ้าขนาดเล็ก หมายความว่าผู้ที่ประสงค์จะผลิตไฟฟ้าจากพลังงานแสงอาทิตย์ที่ติดตั้งบนหลังคา (Solar PV Rooftop) ในประเภทบ้านอยู่อาศัยเพื่อจำหน่ายไฟฟ้าให้การไฟฟ้าฝ่ายจำหน่ายโดยมีขนาดกำลังการผลิตติดตั้งไม่เกิน๑๐ กิโลวัตต์ผู้ผลิตไฟฟ้าขนาดเล็กมาก หมายความว่าผู้ยื่นขอผู้ผลิตไฟฟ้าขนาดเล็กมากที่ได้ทำสัญญาซื้อขายไฟฟ้ากับการไฟฟ้าฝ่ายจำหน่ายการผลิตไฟฟ้าพลังงานแสงอาทิตย์ที่ติดตั้งบนหลังคา (Solar PV Rooftop) หมายความว่า การผลิตไฟฟ้าจากพลังงานแสงอาทิตย์โดยเทคโนโลยีแผงโฟโตโวลเทอิก(Photovoltaic Panel) ที่ติดตั้งบนหลังคาดาดฟ้า หรือส่วนหนึ่งส่วนใดบนอาคารซึ่งบุคคลอาจเข้าอยู่หรือใช้สอยได้อาคาร หมายความว่าอาคารตามกฎหมายว่าด้วยการควบคุมอาคารบ้านอยู่อาศัย หมายความว่าอาคารของผู้ใช้ไฟฟ้าหรือผู้ที่ยื่นขอใช้ไฟฟ้ารายใหม่ประเภทที่ ๑ (บ้านอยู่อาศัย)ตามประกาศอัตราค่าไฟฟ้าของการไฟฟ้าฝ่ายจำหน่ายสัญญาซื้อขายไฟฟ้า หมายความว่าข้อตกลงเป็นลายลักษณ์อักษรเพื่อซื้อขายไฟฟ้าระหว่างผู้ยื่นขอผลิตไฟฟ้าขนาดเล็กมากที่ได้รับการคัดเลือกและประสงค์จะขายไฟฟ้ากับการไฟฟ้าฝ่ายจำหน่ายจุดรับซื้อไฟฟ้า หมายความว่าจุดที่ติดตั้งมาตรวัดไฟฟ้าที่ผู้ผลิตไฟฟ้าขนาดเล็กมากขายไฟฟ้าให้กับการไฟฟ้าฝ่ายจำหน่ายอัตรารับซื้อไฟฟ้า (FiT) หมายความว่า อัตราการรับซื้อไฟฟ้า (Feed- Tariff หรือ FiT) ที่ผลิตจากการผลิตไฟฟ้าพลังงานแสงอาทิตย์ที่ติดตั้งบนหลังคา(Solar PV Rooftop) ตามนโยบายของรัฐบาลที่จะประกาศเป็นคราว ๆ ไปขนาดกำลังการผลิตติดตั้ง หมายความว่าขนาดกำลังการผลิตสูงสุดรวมของแผงโฟโตโวลเทอิก (Photovoltaic Panel) ที่มีหน่วยเป็นกิโลวัตต์ (kWp) ณ สภาวะทดสอบมาตรฐาน(Standard Test Condition) ที่ได้กำหนดไว้สำหรับการทดสอบแผงโฟโตโวลเทอิก (Photovoltaic Panel) ที่มีวงจรเดียวกันและจุดรับซื้อไฟฟ้าเดียวกันตามที่กำหนดในสัญญาซื้อขายไฟฟ้าวัน SCOD หมายความว่ากำหนดวันจ่ายไฟฟ้าเข้าระบบเชิงพาณิชย์ที่ระบุในสัญญาซื้อขายไฟฟ้า (Scheduled Commercial Operation Date)วัน COD หมายความว่าวันจ่ายไฟฟ้าเข้าระบบเชิงพาณิชย์ (Commercial Operation Date)ข้อกำหนดระบบโครงข่ายไฟฟ้า หมายความว่าข้อกำหนดการเชื่อมต่อระบบโครงข่ายไฟฟ้าข้อกำหนดการใช้บริการระบบโครงข่ายไฟฟ้าและข้อกำหนดการปฏิบัติการระบบโครงข่ายไฟฟ้าตามระเบียบของการไฟฟ้านครหลวงหรือตามระเบียบของการไฟฟ้าส่วนภูมิภาคประกาศการรับซื้อไฟฟ้า หมายความว่าประกาศคณะกรรมการกำกับกิจการพลังงาน เรื่องการรับซื้อไฟฟ้าจากการผลิตไฟฟ้าพลังงานแสงอาทิตย์ที่ติดตั้งบนหลังคาประเภทบ้านอยู่อาศัย(สำหรับการรับซื้อไฟฟ้าเพิ่มให้ครบ ๑๐๐ เมกะวัตต์)ข้อ ๕ ให้ประธาน กกพ.เป็นผู้รักษาการตามระเบียบนี้ และเป็นผู้วินิจฉัยชี้ขาดตามระเบียบนี้หมวด ๑บททั่วไป ข้อ ๖ การไฟฟ้าฝ่ายจำหน่ายจะเป็นผู้รับซื้อไฟฟ้าจากผู้ผลิตไฟฟ้าขนาดเล็กมากจากพลังงานแสงอาทิตย์ที่ติดตั้งบนหลังคา(Solar PV Rooftop) ตามหลักเกณฑ์วิธีการ และเงื่อนไขที่กำหนดในระเบียบนี้ข้อ ๗ การไฟฟ้าฝ่ายจำหน่ายจะรับซื้อไฟฟ้าจากผู้ผลิตไฟฟ้าขนาดเล็กมากณ จุดรับซื้อไฟฟ้าตามพื้นที่และปริมาณที่กำหนดในประกาศการรับซื้อไฟฟ้าข้อ ๘ ผู้ยื่นขอผลิตไฟฟ้าขนาดเล็กมากเมื่อยื่นแบบคำขอขายไฟฟ้าแล้ว ห้ามเปลี่ยนแปลงจุดรับซื้อไฟฟ้าข้อ ๙ ผู้ยื่นขอผลิตไฟฟ้าขนาดเล็กมากเมื่อยื่นแบบคำขอขายไฟฟ้าแล้ว ห้ามเปลี่ยนแปลงขนาดกำลังผลิตติดตั้งเว้นแต่จะได้รับการยินยอมจากการไฟฟ้าฝ่ายจำหน่ายตามหลักเกณฑ์ที่การไฟฟ้ากำหนดโดยความเห็นชอบของกกพ.ข้อ ๑๐ ผู้ผลิตไฟฟ้าขนาดเล็กมากจะต้องปฏิบัติตามมาตรฐานในด้านความปลอดภัยและมาตรฐานในการเชื่อมโยงเข้ากับระบบตามข้อกำหนดระบบโครงข่ายไฟฟ้ารวมทั้งข้อกำหนดคุณสมบัติของวัสดุอุปกรณ์และการติดตั้งระบบผลิตไฟฟ้าด้วยเซลล์แสงอาทิตย์บนหลังคา (Solar PV Rooftop) ที่เกี่ยวข้องที่จะประกาศในการรับซื้อไฟฟ้าและเพื่อความมั่นคงของระบบไฟฟ้าการไฟฟ้าฝ่ายจำหน่ายมีสิทธิตรวจสอบหรือขอให้ผู้ผลิตไฟฟ้าขนาดเล็กมากตรวจสอบ แก้ไขปรับปรุงอุปกรณ์การจ่ายไฟฟ้าของผู้ผลิตไฟฟ้าขนาดเล็กมากที่เกี่ยวข้องกับระบบไฟฟ้าของการไฟฟ้าฝ่ายจำหน่ายเมื่อใดก็ได้ตามความจำเป็นข้อ ๑๑ ในการยื่นคำขอขายไฟฟ้าผู้ยื่นขอผลิตไฟฟ้าขนาดเล็กมากจะต้องระบุวัน SCOD ที่ชัดเจนโดยการไฟฟ้าฝ่ายจำหน่ายสามารถเปลี่ยนแปลงกำหนดวัน SCOD ได้ตามความเหมาะสม ทั้งนี้ วัน SCOD จะต้องเป็นไปตามกรอบเวลาที่กำหนดไว้ในประกาศการรับซื้อไฟฟ้าหมวด ๒กระบวนการรับซื้อไฟฟ้าจากผู้ผลิตไฟฟ้าขนาดเล็กมากและหลักเกณฑ์การพิจารณาคำขอขายไฟฟ้า ข้อ ๑๒ การรับซื้อไฟฟ้าจากผู้ผลิตไฟฟ้าขนาดเล็กมากให้ใช้วิธีการคัดเลือกโดยเรียงลำดับตามคำขอขายไฟฟ้าที่ได้รับเอกสารครบถ้วนสมบูรณ์โดยพิจารณาจากคุณสมบัติ หลักเกณฑ์ วิธีการ เงื่อนไขที่ประกาศกำหนดหรือวิธีการอื่นใดที่จะประกาศกำหนดในแต่ละคราวข้อ ๑๓ กกพ.จะประกาศการรับซื้อไฟฟ้าโดยกำหนดหลักเกณฑ์ วิธีการ และเงื่อนไข ดังต่อไปนี้(๑) ปริมาณการรับซื้อไฟฟ้ารวมรวมถึงกำหนดบริเวณพื้นที่ระบบโครงข่ายไฟฟ้าที่สามารถรับไฟฟ้าจากผู้ผลิตไฟฟ้าขนาดเล็กมากได้(๒) กำหนดวันเปิดรับและปิดรับคำขอขายไฟฟ้าและกรอบวันที่การไฟฟ้าฝ่ายจำหน่ายประกาศผลการพิจารณารับซื้อไฟฟ้า(๓) อัตรารับซื้อไฟฟ้า (FiT) กรอบระยะเวลาวัน SCOD และระยะเวลาการให้อัตรารับซื้อไฟฟ้า (FiT)(๔) ค่าธรรมเนียมการยื่นข้อเสนอ ค่าใช้จ่ายในการเชื่อมโยงระบบไฟฟ้าการตรวจสอบอุปกรณ์และค่าใช้จ่ายอื่น ๆ ที่เกี่ยวข้อง(๕) สถานที่ยื่นแบบคำขอขายไฟฟ้า(๖) หลักเกณฑ์และเงื่อนไขอื่น ๆ ที่เกี่ยวข้องข้อ ๑๔ ให้การไฟฟ้าฝ่ายจำหน่ายที่รับผิดชอบบริเวณพื้นที่ระบบโครงข่ายไฟฟ้าที่กำหนดเป็นผู้พิจารณาคำขอขายไฟฟ้าตามหลักเกณฑ์ ดังต่อไปนี้(๑)ความสอดคล้องกับหลักเกณฑ์และเงื่อนไขที่กำหนดในประกาศการรับซื้อไฟฟ้าและความครบถ้วนสมบูรณ์ของเอกสารหลักฐานตามรายละเอียดที่กำหนดในแบบคำขอขายไฟฟ้าและการเชื่อมโยงระบบไฟฟ้า(๒)วันและเวลาที่ได้รับแบบคำขอที่มีความครบถ้วนสมบูรณ์ของเอกสารหลักฐานที่กำหนดเป็นสำคัญ(๓)การจัดลำดับคำขอขายไฟฟ้าให้เรียงตามลำดับวันเวลาที่ได้รับเอกสารครบถ้วนสมบูรณ์จนกว่าขนาดกำลังการผลิตติดตั้งรวมเท่ากับปริมาณรับซื้อที่ประกาศในแต่ละคราวโดยให้ถือว่าคำขอขายไฟฟ้าเหล่านั้นได้รับการคัดเลือกให้มาทำสัญญาซื้อขายไฟฟ้าข้อ ๑๕ การไฟฟ้าฝ่ายจำหน่ายจะประกาศรายชื่อผู้ยื่นคำขอขายไฟฟ้าขนาดเล็กมากที่ผ่านการคัดเลือกเพื่อให้ผู้ยื่นขอผลิตไฟฟ้าขนาดเล็กมากมาลงนามในสัญญาซื้อขายไฟฟ้าภายใน๖๐ วันนับจากวันที่ประกาศรายชื่อผู้ที่ผ่านการคัดเลือกหากไม่ลงนามในสัญญาซื้อขายไฟฟ้าภายในระยะเวลาที่กำหนดจะถือว่าคำขอขายไฟฟ้าเป็นอันยกเลิกข้อ ๑๖ กรณีที่มีการพิจารณารับซื้อการไฟฟ้าฝ่ายจำหน่ายจะแจ้งให้ผู้ยื่นขอผลิตไฟฟ้าขนาดเล็กมากที่ผ่านการคัดเลือกทราบรายละเอียดค่าใช้จ่ายที่เกี่ยวข้องโดยผู้ยื่นขอผลิตไฟฟ้าขนาดเล็กมากจะต้องชำระค่าใช้จ่ายดังกล่าวภายในเวลาที่กำหนดหมวด ๓หลักเกณฑ์และวิธีการคำนวณการรับซื้อไฟฟ้า ข้อ ๑๗ ปริมาณพลังงานไฟฟ้าที่จะรับซื้อให้เป็นไปตามปริมาณพลังงานไฟฟ้าที่จ่ายจริงในเดือนนั้นๆ จากเครื่องวัดหน่วยไฟฟ้า (Meter) ที่การไฟฟ้าฝ่ายจำหน่ายกำหนดไว้หากในเดือนใดที่ผู้ผลิตไฟฟ้าขนาดเล็กมากจ่ายปริมาณพลังไฟฟ้าเข้าสู่ระบบของการไฟฟ้าฝ่ายจำหน่ายเกินกว่าปริมาณพลังไฟฟ้าสูงสุดตามที่ระบุไว้ในสัญญาซื้อขายไฟฟ้าการไฟฟ้าฝ่ายจำหน่ายจะไม่คิดค่าพลังงานไฟฟ้าในส่วนที่เกินให้กับผู้ผลิตไฟฟ้าขนาดเล็กมากในกรณีผู้ผลิตไฟฟ้าขนาดเล็กมากมีการซื้อไฟฟ้าจากการไฟฟ้าฝ่ายจำหน่ายเข้าไปใช้ในระบบผลิตไฟฟ้าผ่านเครื่องวัดหน่วยไฟฟ้าโดยปริมาณพลังงานไฟฟ้าส่วนดังกล่าวการไฟฟ้าฝ่ายจำหน่ายจะคิดเงินค่าไฟฟ้าตามวิธีปฏิบัติที่การไฟฟ้าฝ่ายจำหน่ายกำหนดข้อ ๑๘ ราคาไฟฟ้าที่การไฟฟ้าฝ่ายจำหน่ายจะรับซื้อจากผู้ผลิตไฟฟ้าขนาดเล็กมากในแต่ละเดือนเป็นอัตรารับซื้อไฟฟ้า(FiT) ตามอัตราที่กำหนดไว้ในประกาศการรับซื้อไฟฟ้าข้อ ๑๙ มูลค่าการรับซื้อไฟฟ้าในแต่ละเดือนจะคำนวณจากปริมาณพลังงานไฟฟ้าตามวิธีการคำนวณที่กำหนดไว้ในข้อ๑๗ คูณด้วยอัตรารับซื้อไฟฟ้า (FiT) ตามที่กำหนดในข้อ ๑๘หมวด ๔สัญญาซื้อขายไฟฟ้า ข้อ ๒๐ เงื่อนไขและวิธีการปฏิบัติที่กำหนดไว้ในระเบียบประกาศ และสัญญาซื้อขายไฟฟ้า รวมทั้งเอกสารต่าง ๆที่เกี่ยวข้องถือว่าเป็นส่วนหนึ่งของสัญญาซื้อขายไฟฟ้าและผู้ผลิตไฟฟ้าขนาดเล็กมากจะต้องปฏิบัติตามเงื่อนไขและข้อกำหนดในสัญญาซื้อขายไฟฟ้าอย่างเคร่งครัดข้อ ๒๑ ห้ามมิให้มีการโอนสิทธิและหน้าที่ในคำขอขายไฟฟ้าหรือในสัญญาซื้อขายไฟฟ้าให้กับผู้อื่นเว้นแต่จะได้รับการยินยอมจากการไฟฟ้าฝ่ายจำหน่ายตามหลักเกณฑ์ที่การไฟฟ้าฝ่ายจำหน่ายกำหนดโดยความเห็นชอบของกกพ.หมวด ๕ค่าใช้จ่ายในการเชื่อมโยงระบบไฟฟ้าและการตรวจสอบอุปกรณ์ ข้อ ๒๒ ผู้ผลิตไฟฟ้าขนาดเล็กมากจะมีภาระค่าใช้จ่ายในการเชื่อมโยงระบบไฟฟ้าและการตรวจสอบอุปกรณ์ตามที่กำหนดไว้ประกาศการรับซื้อไฟฟ้าในแต่ละคราวโดยจะต้องชำระค่าใช้จ่ายดังกล่าวให้เสร็จสิ้นก่อนที่การไฟฟ้าฝ่ายจำหน่ายจะเริ่มดำเนินการเชื่อมโยงระบบไฟฟ้าข้อ ๒๓ ผู้ผลิตไฟฟ้าขนาดเล็กมากและการไฟฟ้าฝ่ายจำหน่ายจะต้องติดตั้งอุปกรณ์ป้องกันความเสียหายของระบบไฟฟ้าตามข้อกำหนดระบบโครงข่ายไฟฟ้าที่ใช้บังคับณ ขณะนั้นหากมีความเสียหายเกิดขึ้นอันเนื่องจากความบกพร่องทางด้านอุปกรณ์ระบบไฟฟ้าหรือสาเหตุอื่นๆ จากฝ่ายใดฝ่ายหนึ่งซึ่งมิใช่เหตุสุดวิสัยฝ่ายนั้นจะต้องเป็นผู้รับผิดชอบต่อความเสียหายดังกล่าวหมวด ๖เหตุสุดวิสัย ข้อ ๒๔ เหตุสุดวิสัย หมายถึง เหตุใด ๆอันจะเกิดขึ้นก็ดีจะให้ผลภัยพิบัติก็ดีเป็นเหตุที่ไม่อาจป้องกันได้ แม้ทั้งบุคคลผู้ต้องประสบหรือใกล้จะต้องประสบเหตุนั้นจะได้จัดการระมัดระวังตามสมควรอันพึงคาดหมายได้จากบุคคลนั้นในฐานะและภาวะเช่นนั้นและให้รวมถึงเหตุหนึ่งเหตุใดหรือหลายเหตุ ดังต่อไปนี้(๑) การกระทำของรัฐบาล เช่น มีการเปลี่ยนแปลงนโยบายด้านพลังงานการเปลี่ยนแปลงทางกฎหมายซึ่งทำให้ผู้ผลิตไฟฟ้าขนาดเล็กมาก/การไฟฟ้าฝ่ายจำหน่ายไม่อาจปฏิบัติตามระเบียบการรับซื้อไฟฟ้าข้อใดข้อหนึ่งได้(๒) การปิดล้อม หรือการกระทำของศัตรูในลักษณะสงครามไม่ว่าจะมีการประกาศหรือไม่ก็ตาม(๓) การลุกฮือ การขบถ การก่อความวุ่นวาย การจารกรรม การก่อวินาศกรรม การนัดหยุดงานการปิดงานตามกฎหมายแรงงานการรอนสิทธิใด ๆ อุบัติเหตุ แผ่นดินไหว พายุ ไฟไหม้ น้ำท่วมโรคระบาดสภาพอากาศรุนแรงผิดปกติ การระเบิด(๔) เหตุขัดข้องในระบบจำหน่ายไฟฟ้าอันเนื่องจากอุบัติเหตุที่เกิดกับระบบจำหน่ายไฟฟ้าหรืออุปกรณ์อื่น ๆที่เกี่ยวข้องในการเชื่อมโยงระบบไฟฟ้า(๕) การยึดทรัพย์สินหรือสิทธิใด ๆ หุ้น หรือผลประโยชน์ต่าง ๆที่เกี่ยวข้องกับการผลิตไฟฟ้าจากพลังงานแสงอาทิตย์ที่ติดตั้งบนหลังคาจากผู้ผลิตไฟฟ้าขนาดเล็กมากโดยหน่วยงานของรัฐหรือการกระทำของหน่วยงานของรัฐ ซึ่งจะส่งผลกระทบอย่างรุนแรงต่อการผลิตไฟฟ้าหรือต่อการปฏิบัติหน้าที่ของผู้ผลิตไฟฟ้าขนาดเล็กมากตามสัญญาซื้อขายไฟฟ้าหมวด ๗การระงับข้อพิพาท ข้อ ๒๕ ปัญหาที่เกิดจากการปฏิบัติตามระเบียบการรับซื้อไฟฟ้าและสัญญาซื้อขายไฟฟ้าให้ระงับข้อพิพาทดังนี้(๑) ปัญหาที่เกิดจากการปฏิบัติตามระเบียบการรับซื้อไฟฟ้าผู้ผลิตไฟฟ้าขนาดเล็กมากที่ประสบปัญหาจากการปฏิบัติตามระเบียบการรับซื้อไฟฟ้าให้ยื่นเป็นหนังสือต่อ กกพ. โดยให้ส่งไปยังประธานกรรมการกำกับกิจการพลังงาน ณสถานที่ตั้งของสำนักงานคณะกรรมการกำกับกิจการพลังงาน(๒) ปัญหาที่เกิดจากการปฏิบัติตามสัญญาซื้อขายไฟฟ้าผู้ผลิตไฟฟ้าขนาดเล็กมากที่ประสบปัญหาจากการปฏิบัติตามสัญญาซื้อขายไฟฟ้าให้ยื่นเป็นหนังสือต่อ กกพ.โดยให้ส่งข้อร้องเรียนไปยังประธานกรรมการกำกับกิจการพลังงาน ณสถานที่ตั้งของสำนักงานคณะกรรมการกำกับกิจการพลังงาน(๓) ในกรณีมีเหตุอันสมควรจะต้องวินิจฉัยปัญหาในการปฏิบัติตามระเบียบการรับซื้อไฟฟ้านี้หรือตามสัญญาซื้อขายไฟฟ้าให้กกพ. เป็นผู้วินิจฉัยหาข้อยุติ และให้ถือว่าคำวินิจฉัยของ กกพ. เป็นที่สุดหากผู้ผลิตไฟฟ้าขนาดเล็กมากไม่พอใจในคำวินิจฉัยของ กกพ.ให้ศาลไทยเป็นผู้วินิจฉัยชี้ขาดประกาศณ วันที่ ๓๐ ธันวาคม พ.ศ. ๒๕๕๗พรเทพ ธัญญพงศ์ชัยประธานกรรมการกำกับกิจการพลังงานปริยานุช/ผู้จัดทำ๑๕ มกราคม ๒๕๕๘วันทิตา/ผู้ตรวจ๕ กุมภาพันธ์๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๕ ง/หน้า ๙/๙ มกราคม ๒๕๕๘